Tim Berners-Lee

Timothy ”Tim” John Berners-Lee (s. 8. kesäkuuta 1955 Lontoo, Iso-Britannia)Tim Berners-Lee on englantilainen tietojenkäsittelytieteilijä ja World Wide Webin (WWW) kehittäjä. Keksinnöstään hänet on palkittu useita kertoja. Hän vastaanotti ensimmäisenä 15. kesäkuuta 2004 miljoonan euron suuruisen Millennium-palkinnon. Tim Berners-Lee sai toisen merkittävän kunniapalkinnon, kun 16. heinäkuuta 2004 kuningatar Elisabet II aateloi hänet myöntämällä hänelle Brittiläisen imperiumin ritarikunnan komentajan arvon. Berners-Lee on saanut myös Turing-palkinnon vuonna 2016. Berners-Lee on valittu Internet Hall of Fameen vuonna 2012.

Berners-Lee on koulutustaustaltaan fyysikko, mutta hän on työskennellyt jo ennen WWW:n kehittämistä lähinnä tietotekniikan parissa. Hän on työskennellyt MIT:n yhteydessä toimivan World Wide Web Consortiumin johtajana.

Berners-Lee pyysi vuonna 2009 anteeksi internetosoitteiden kauttaviivojen internetinkäyttäjille aiheuttamaa vaivaa ja ylimääräisten viivojen kuluttaman paperin ja musteen määrää.

Berners-Lee esiintyi Lontoon olympialaisten 2012 avajaisissa: hän istui 1990-luvun Next Cube -tietokoneen ääressä ja tviittasi "This is for everyone" eli "Tämä on kaikille".Karen Friar, Web Inventor Tim Berners Lee Stars In Olympics Opening Ceremony, zdnet.com/ 

 Lähteet 

 Aiheesta muualla 


 Berners-Lee World Wide Web Consortiumin sivuilla 

Luokka:Brittiläiset keksijät
Luokka:Avoimen sisällön edistäjät
Luokka:Internetin kehitykseen vaikuttaneet henkilöt
Luokka:World Wide Web Consortium
Luokka:Vuonna 1955 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Turing-palkinnon saajat